|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO**  **CITTÀ DI POREČ-PARENZO** |
| **Gradonačelnik** |

**KLASA: 024-01/24-01/333**

**URBROJ: 2163-6-09/01-24-2**

**Poreč-Parenzo, 7. listopada 2024.**

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 30/01, 129/05, 109/07, 125/08, 36/09, 150/11, 144/12, 19/13, 1357/15, 123/17, 98/19 i 144/20) i članka 53. Statuta Grada Poreča-Parenzo („Službeni glasnik Grada Grada Poreča-Parenzo“ broj 2/13, 10/18, 2/21 i 12/24), na prijedlog Upravnog odjela za gospodarstvo i EU fondove KLASA: 025-01/24-01/03, URBROJ: 2163-6-19/09-24-1 od 30. rujna 2024. godine, Gradonačelnik Grada Poreča-Parenzo donio je sljedeći

**ZAKLJUČAK**

1. Utvrđuje se prijedlog Odluke o povećanju temeljnog kapitala trgovačkog društva Dom Poreč d.o.o. s obrazloženjem, te se dostavlja Gradskom vijeću Grada Poreča-Parenzo na razmatranje i donošenje u priloženom tekstu.
2. Na sjednici Gradskog vijeća sva potrebna tumačenja uz prijedlog Odluke dat će Tatjana Matošević, pročelnica Upravnog odjela za financije i Morena Mičetić, pročelnica Upravnog odjela za gospodarstvo i EU fondove.

**GRADONAČELNIK**

**Loris Peršurić**

Prilog:

- Prijedlog Odluke

**DOSTAVITI**:

1. Gradsko vijeće, ovdje,
2. Upravni odjel za gospodarstvo i EU fondove, ovdje,
3. Upravni odjel za financije, ovdje,
4. Pismohrana, ovdje.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO** |
| **CITTA DI POREČ-PARENZO** |
| **Gradsko vijeće**  **KLASA:**  **URBROJ:**  **Poreč-Parenzo,** |

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 30/01, 129/05, 109/07, 125/08, 36/09, 150/11, 144/12, 19/13, 1357/15, 123/17, 98/19 i 144/20), članka 96. stavka 1. i 6. Zakona o proračunu („Narodne novine“ broj 144/21), članka 457. Zakona o trgovačkim društvima (,,Narodne novine” broj 111/193, 34/99, 121/99, 52/00, 118/03, 107/07, 146/08, 137/09, 111/12, 125/11, 68/13, 110/15, 40/2019, 34/22, 114/22, 18/23, 130/23) i članka 83. Statuta Grada Poreča-Parenzo („Službeni glasnik Grada Poreča“ broj 2/13, 10/18, 2/21 i 12/24) Gradsko vijeće Grada Poreča-Parenzo je, ... rujna 2024. donijelo sljedeću

**O D L U K U**

**o povećanju temeljnog kapitala trgovačkog društva DOM POREČ d.o.o.**

**Članak 1.**

1.1. Temeljni kapital Društva povećava se:

- sa iznosa od 5.410.310,00 EUR (pet milijuna četiristo deset tisuća tristo deset eura)

- za iznos od 477.800,00 EUR (četiristo sedamdeset sedam tisuća osamsto eura)

- na iznos od 5.888.110,00 EUR (pet milijuna osamsto osamdeset osam tisuća sto deset eura).

Temeljni kapital Društva povećava se uplatom koja je, prije donošenja ove Odluke, izvršena od strane člana Društva Grada Poreča u novcu i to kako slijedi:

- 29.12.2005. (dvadesetdevedog prosinca dvije tisuće pete ) godine u iznosu od 100.000,00 kuna (sto tisuća kuna), a što primjenom fiksnog tečaja konverzije 7.53450 iznosi 13.272,28 EUR(trinaest tisuća dvjesto sedamdeset dva eura dvadestosam eurocenta);

- 28.02.2006. (dvadeset osmog veljače dvije tisuće i šeste) godine u iznosu od 250.000,00 kuna (dvjesto pedeset tisuća kuna) a što primjenom fiksnog tečaja konverzije 7.53450 iznosi 33.180,70 EUR(trideset tri tisuće sto osamdeset eura sedamdeset eurocenta);

- 16.06.2006. (šesnaestog lipnja dvije tisuće i šeste) godine u iznosu od 250.000,00 kuna (dvjesto pedeset tisuća kuna) a što primjenom fiksnog tečaja konverzije 7.53450 iznosi 33.180,70 EUR(trideset tri tisuće sto osamdeset eura sedamdeset eurocenta);

- 20.10.2006. (dvadesetog listopada dvije tisuće i šeste) godine u iznosu od 250.000,00 kuna (dvjesto pedeset tisuća kuna) a što primjenom fiksnog tečaja konverzije 7.53450 iznosi 33.180,70 EUR(trideset tri tisuće sto osamdeset eura sedamdeset eurocenta);

- 14.12.2006. (četrnaestog prosinca dvije tisuće i šeste) godine u iznosu od 250.000,00 kuna (dvjesto pedeset tisuća kuna) a što primjenom fiksnog tečaja konverzije 7.53450 iznosi 33.180,70 EUR(trideset tri tisuće sto osamdeset eura sedamdeset eurocenta);

- 17.04.2007. (sedamnaestog travnja dvije tisuće i sedme) godine u iznosu od 250.000,00 kuna (dvjesto pedeset tisuća kuna) a što primjenom fiksnog tečaja konverzije 7.53450 iznosi 33.180,70 EUR(trideset tri tisuće sto osamdeset eura sedamdeset eurocenta);

- 10.12.2007. (desetog prosinca dvije tisuće i sedme) godine u iznosu od 750.000,00 kuna (sedamsto pedeset tisuća kuna) a što primjenom fiksnog tečaja konverzije 7.53450 iznosi 99.542,11 EUR(devedeset devet tisuća petsto četrdeset dva eura jedanaest eurocenta);

- 28.12.2007. (dvadeset osmog prosinca dvije tisuće i sedme) godine u iznosu od 1.500.000,00 kuna (milijon petsto tisuća kuna) a što primjenom fiksnog tečaja konverzije 7.53450 iznosi 199.084,21 EUR(sto devedesetdevet tisuća osamdeset četiri eura dvadesetjedan eurocent);

a što sveukupno iznosi 3.600.000,00 kuna (tri milijuna šesto tisuća kuna) odnosno primjenom fiksnog tečaja konverzije 7.53450 iznosi 477.802,11 EUR (četiristo sedamdeset sedam tisuća osamsto dva eura jedanaest eurocenti).

Kako bi povećani temeljni kapital bio u skladu s čl. 390. ZTD-a, isti se povećava za iznos od 477.800,00 EUR (četiristo sedamdeset sedam tisuća osamsto eura).

Predmetne uplate izvršene su namjenski temeljem Ugovora o korištenju sredstava proračuna Grada Poreča-Parenzo potpisanog s Društvom i to uplatom u korist računa Društva radi povećanja temeljnog kapitala Društva te je u poslovnim knjigama Društva knjižen povećani iznos temeljnog kapitala. Navedeno će biti predmetom potvrde od strane revizorskog društva CONSULTUM KOMPARIĆ d.o.o. koje je imenovano rješenjem Trgovačkog suda u Pazinu posl.br. R1-35/2024 od 02.05.2024. (drugog svibnja dvije tisuće dvadesetčetvrte).

2.1. Povećanje temeljnog kapitala Društva iz točke 1.1. ove Odluke izvršiti će se na način da će se postojeći poslovni udjel u Društvu označen s Red.br. 1., na osnovu povećanja temeljnog kapitala izvršenim uplatama povećati kako slijedi:

- 1 (jedan) poslovni udio i to Red. br. 1., kojega u društvu drži Grad Poreč-Parenzo povećati će se sa iznosa od 4.389.600,00 EUR (četiri milijuna tristo osamdeset devet tisuća šesto eura) za iznos od 477.800,00 EUR (četiristo sedamdeset sedam tisuća osamsto eura) na iznos 4.867.400,00 EUR (četiri milijuna osamsto šezdeset sedam tisuća četiristo eura),

3.1. Na temelju povećanja temeljnog kapitala i preuzimanja povećanog poslovnog udjela u Društvu Grad Poreč-Parenzo stječe poslovni udio razmjerno visini uloženog i preuzetog poslovnog udjela i to:

1 (jedan) preuzeti poslovni udio Red. br. 1. u nominalnom iznosu od 4.867.400,00 EUR (četiri milijuna osamsto šezdeset sedam tisuća četiristo eura).

**Članak 2.**

Zadužuje se i ovlašćuje Gradonačelnik Grada Poreča-Parenzo da, temeljem i sukladno ovoj Odluci, kod javnog bilježnika i drugih tijela po potrebi daje izjave i očitovanja za provedbu Odluke iz članka 1. ove Odluke.

**Članak 3.**

Ova Odluka objaviti će se u ,,Službenom glasniku Grada Poreča-Parenzo“, a stupa na snagu prvog dana od dana objave.

**PREDSJEDNIK**

**GRADSKOG VIJEĆA**

**Zoran Rabar**

**OBRAZLOŽENJE**

**Pravna osnova:**

Člankom 96. st. 1. Zakona o proračunu (NN 141/21) propisano je kako Republika Hrvatska može stjecati dionice i udjele u kapitalu pravnih osoba iz sredstava proračuna i bez naknade. Stavkom 6. istog članka propisano je da se navedena odredba na odgovarajući način primjenjuje na jedinice lokalne i područne (regionalne) samouprave. Člankom 35. Zakona o lokalnoj i područnoj (regionalnoj) samoupravi ( NN broj 33/01, 30/01, 129/05, 109/07, 125/08, 36/09, 150/11, 144/12, 19/13, 1357/15, 123/17, 98/19 i 144/20) propisane su ovlasti predstavničkog tijela JLP (R )S, dok je člankom 83. Statuta Grada Poreča-Parenzo („Službeni glasnik Grada Poreča“broj 2/13, 10/18, 2/21 i 12/24) određeno kako Gradsko vijeće Grada Poreča-Parenzo donosi pojedinačne akte o osnivanju i prestanku rada trgovačkih društava u vlasništvu Grada.

**Ocjena stanja:**

Dom Poreč d.o.o. osnovan je temeljem rješenja Trgovačkog suda u Rijeci, Posl.br. Tt-03/890-2 od 04.04.2003. godine, sukladno Društvenom ugovoru od dana 30.12.2002. godine s temeljnim kapitalom od 660.000,00 kn. Odlukom članova društva, Grada Poreča-Parenzo i Istarskih domova zdravlja – Casa della salute dell` Istria, dana 21.10.2005. godine izmijenjen je Društveni ugovor te je provedena dokapitalizacija društva što je rezultiralo povećanjem temeljnog kapitala na iznos od 40.764.100,00 kn. Članovi društva su imatelji poslovnih udjela u društvu kako slijedi: Grad Poreč-Parenzo imatelj je poslovnog udjela nominalne vrijednosti 33.073.500,00 KN odnosno 81% udjela, a Istarski domovi zdravlja – Casa della salute dell` Istria imatelj je poslovnog udjela nominalne vrijednosti 7.690.600,00 KN odnosno 19% udjela.

DOM POREČ d.o.o. osnovan je sa svrhom izgradnje Doma za starije i nemoćne osobe Poreč i

jedini je osnivač ustanove Dom za starije i nemoćne osobe Poreč.

U razdoblju od 2005. do 2007. godine Grad Poreč-Parenzo je izvršio uplate u korist trgovačkog društva u ukupnom iznosu od 3.600.000,00 kn u svrhu povećanja temeljnog kapitala, a koji postupak nije proveden sukladno odredbama Zakona o trgovačkim društvima (NN [111/93](https://narodne-novine.nn.hr/clanci/sluzbeni/1993_12_111_2133.html), [34/99](https://www.zakon.hr/cms.htm?id=39355), [121/99](https://www.zakon.hr/cms.htm?id=39357), [52/00](https://www.zakon.hr/cms.htm?id=39359), [118/03](https://www.zakon.hr/cms.htm?id=39361), [107/07](https://www.zakon.hr/cms.htm?id=39363), [146/08](https://www.zakon.hr/cms.htm?id=39365), [137/09](https://www.zakon.hr/cms.htm?id=39367), [125/11](https://www.zakon.hr/cms.htm?id=39369), [152/11](https://narodne-novine.nn.hr/clanci/sluzbeni/2011_12_152_3144.html), [111/12](https://www.zakon.hr/cms.htm?id=39371), [68/13](https://www.zakon.hr/cms.htm?id=39373), [110/15](https://www.zakon.hr/cms.htm?id=39353), [40/19](https://www.zakon.hr/cms.htm?id=39375), [34/22](https://www.zakon.hr/cms.htm?id=51850), [114/22](https://www.zakon.hr/cms.htm?id=53938), [18/23](https://www.zakon.hr/cms.htm?id=55993) i [130/23](https://www.zakon.hr/cms.htm?id=58588)) i Zakona o sudskom registru (NN br. 1/95, 57/96, 1/98, 30/99, 45/99, 54/05, 40/07, 91/10, 90/11, 148/13, 93/14, 110/15, 40/19, 34/22 i 123/23). Provođenje povećanja temeljnog kapitala nužna je pretpostavka za sve aktivnosti usmjerene provođenju statusnih promjena društva DOM POREČ d.o.o..

Ustanova Dom za starije i nemoćne osobe Poreč djelatnost obavlja u nekretnini koja je u vlasništvu društva DOM POREČ d.o.o., te je navedena zakupnina jedini prihod koji ostvaruje društvo DOM POREČ d.o.o.. Kako evidentirani troškovi amortizacije nekretnine premašuju prihode od zakupa, DOM POREČ d.o.o. ostvaruje gubitak, koji je na dan 31.12.2023. iznosio

3.891.210,66 eura.

Slijedom utvrđenih činjenica proizlazi nesvrsishodnost postojanja društva DOM POREČ d.o.o, obzirom da isto ne obavlja djelatnost i nema zaposlenih a jedini prihod je zakupnina koju je društvo steklo kroz unos u temeljni kapital od strane osnivača i koji nije dostatan za pozitivno poslovanje. Imovina društva DOM POREČ d.o.o. u funkciji je Ustanove te ne služi društvu za obavljanje djelatnosti, slijedom čega i po tom osnovu nije opravdano postojanje navedenog trgovačkog društva.

Iz razgovora vođenih s Istarskim domovima zdravlja – Casa della salute dell` Istria proizašlo je kako navedena ustanova nema interes za sudjelovanje u vlasničkoj strukturi društva DOM POREČ d.o.o. niti u budućim investicijama te se kao najjednostavnije rješenja za postizanje ciljeva Grada Poreča-Parenzo ukazalo stjecanje poslovnog udjela od Istarskih domova zdravlja, s čime su isti bili suglasni. Slijedom navedenog, dana 25.05.2023. godine skupština Istarske županije donijela je Odluku o davanju suglasnosti na Odluku Istarskih domova zdravlja o prijenosu poslovnog udjela u trgovačkom društvu Dom Poreč d.o.o. na Grad Poreč-Parenzo bez naknade, KLASA: 510-03/223-01/01, URBROJ: 2163-01/3-23-03.

Pokretanjem radnji vezanih uz provedbu statusnih promjena trgovačkog društva, realizirati će se slijedeći ciljevi Grada Poreča-Parenzo:

* da se vlasništvo nekretnine u kojoj se obavlja djelatnost Ustanove prenese na Grad Poreč-Parenzo, koji će biti nositelj novih investicijskih aktivnosti,
* da se osnivačka prava nad Ustanovom u cijelosti prenesu na Grad Poreč-Parenzo, te da ista postane proračunski korisnik Grada koji posluje putem lokalne riznice proračuna
* prestanak postojanja društva DOM Poreč d.o.o.

Za realizaciju prethodno navedenih ciljeva potrebno je provesti nekoliko postupaka od kojih je donošenje odluka: o stjecanju poslovnih udjela, o usklađenju temeljnog kapitala, o povećanju temeljnog kapitala i o izmjeni Društvenog ugovora trgovačkog društva DOM POREČ d.o.o. predstavlja prvi korak.

**Osnovna pitanja koja se uređuju Odlukom:**

Grad Poreč-Parenzo je u razdoblju od 2005. do 2007. godine izvršio uplate u korist društva

DOM POREČ d.o.o. u ukupnom iznosu od 3.600.000,00 kn/477.800 eur, u svrhu povećanja temeljnog kapitala društva, a koji postupak povećanja temeljnog kapitala nije proveden sukladno odredbama Zakona o trgovačkim društvima i Zakona o sudskom registru. Dana 09.04.2009. godine donijeta je i Odluka Gradskog vijeća Grada Poreča o „prihvaćanju akta o dokapitalizaciji“ koja međutim nije provedena kroz sudski registar.

S obzirom na odmak vremena od izvršenih uplata (na ime povećanja temeljnog kapitala) kao i nedostatak odluke o povećanju temeljnog kapitala koja bi prethodila uplatama zatraženo je od Trgovačkog suda u Pazinu imenovanje revizora koji bi izvršio reviziju povećanja temeljnog kapitala. Reviziju je, temeljem rješenja Trgovačkog suda u Pazinu posl.br. R1-35/2024-2 od 02.05.2024. godine izvršilo društvo CONSULTUM KOMPARIĆ d.o.o..

Preliminarnim revizorskim izvješćem potvrđeno je da Grad Poreč-Parenzo može provesti povećanje temeljenog kapitala u društvu DOM POPREČ d.o.o. u ukupnoj vrijednosti od 477.800,00 EUR temeljem prethodno izvršenih uplata.

**Cilj donošenja Odluke:**

Provedbom Odluke o povećanju temeljnog kapitala izvršiti će se usklađenje podataka o visini temeljnog kapitala u financijskim izvještajima trgovačkog društva s podacima evidentiranim u Sudskom registru Trgovačkog suda u Pazinu, te će biti istovjetni.

**Sredstva za ostvarenje Odluke:**

Sredstva za provedbu ove Odluke osigurana su u Proračunu Grada Poreča-Parenzo za 2024. godinu.